CELEX: 32015D2181
Language: lv
Date: 2015-11-24 00:00:00
Title: Komisijas Īstenošanas lēmums (ES) 2015/2181 (2015. gada 24. novembris) par atsauces uz standartu EN 795:2012 “Individuālie aizsarglīdzekļi kritienu novēršanai no augstuma. Piekares ierīces” publicēšanu ar ierobežojumu Eiropas Savienības Oficiālajā Vēstnesī saskaņā ar Eiropas Parlamenta un Padomes Regulu (ES) Nr. 1025/2012 (Dokuments attiecas uz EEZ)

26.11.2015   
            
            
               LV
            
            
               Eiropas Savienības Oficiālais Vēstnesis
            
            
               L 309/10
            
         KOMISIJAS ĪSTENOŠANAS LĒMUMS (ES) 2015/2181
   (2015. gada 24. novembris)
   par atsauces uz standartu EN 795:2012 “Individuālie aizsarglīdzekļi kritienu novēršanai no augstuma. Piekares ierīces” publicēšanu ar ierobežojumu Eiropas Savienības Oficiālajā Vēstnesī saskaņā ar Eiropas Parlamenta un Padomes Regulu (ES) Nr. 1025/2012
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 21. decembra Direktīvu 89/686/EEK par dalībvalstu tiesību aktu tuvināšanu attiecībā uz individuālajiem aizsardzības līdzekļiem (1) un jo īpaši tās 5. panta 4. punktu,
   ņemot vērā Eiropas Parlamenta un Padomes 2012. gada 25. oktobra Regulu (ES) Nr. 1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (2), un jo īpaši tās 11. panta 1. punkta a) apakšpunktu,
   ņemot vērā ar Regulas (ES) Nr. 1025/2012 22. pantu izveidotās komitejas atzinumu,
   tā kā:
   
               (1)
            
            
               Ja valsts standarts, kurā transponēts saskaņotais standarts, uz kuru Eiropas Savienības Oficiālajā Vēstnesī ir publicēta atsauce, attiecas uz vienu vai vairākām veselības aizsardzības un drošības pamatprasībām, kas izklāstītas Direktīvas 89/686/EEK II pielikumā, pieņem, ka saskaņā ar šo standartu ražotais individuālais aizsardzības līdzeklis atbilst attiecīgajām pamatprasībām.
            
         
               (2)
            
            
               Eiropas Komisija 2000. gada 12. februārī, publicējot Eiropas Savienības Oficiālajā Vēstnesī saskaņoto standartu sarakstu, izteica brīdinājumu par saskaņoto standartu EN 795:1996. Tajā norādīts, ka “šī publikācija neattiecas uz ierīcēm, kas aprakstītas A, C un D klasē (…), uz kurām neattiecas pieņēmums par atbilstību Direktīvas 89/686/EEK noteikumiem”.
            
         
               (3)
            
            
               Ar 2010. gada 21. oktobra spriedumu lietā C-185/08 Eiropas Savienības Tiesa nosprieda, ka standarts EN 795 par A 1 klases piekares ierīcēm neietilpst Direktīvas 89/686/EEK darbības jomā;
            
         
               (4)
            
            
               Francija 2012. gada 3. augustā iesniedza oficiālu iebildumu pret standartu EN 795:2012 “Individuālie aizsarglīdzekļi kritienu novēršanai no augstuma. Piekares ierīces” , kas saskaņots atbilstīgi Direktīvai 89/686/EEK. Šo standartu 2012. gada 9. jūnijā apstiprināja Eiropas Standartizācijas komiteja (CEN), bet tās atsauce vēl nav publicēta Eiropas Savienības Oficiālajā Vēstnesī.
            
         
               (5)
            
            
               Oficiālā iebilduma pamatā ir fakts, ka tādas fiksētas piekares ierīces, kurām piestiprina individuālos aizsardzības līdzekļus (IAL) pret kritieniem no augstuma – piemēram, drošības jostu, drošības virvi ar amortizatoru un citus savienotājelementus – ir piestiprinātas konstrukcijai vai klints sienai un ir tās būtiska daļa. Piekares ierīces, kuras ir konstrukcijas būtiska daļa, nav IAL, bet atsevišķas ierīces no IAL, un tādēļ nav obligātas. Šajā gadījumā tikai savienotājelementi būtu jāuzskata par IAL.
            
         
               (6)
            
            
               Standarts EN 795:2012 attiecas gan uz fiksētajiem, gan mobilajiem piekares punktiem. Tomēr tikai mobilie piekares punkti (t. i., pārvietojamie un pagaidu piekares punkti), kuri nav pastāvīgi piestiprināti konstrukcijai, ietilpst Direktīvas 89/686/EEK darbības jomā.
            
         
               (7)
            
            
               Piekares ierīcēm, uz kurām attiecas standarts EN 795:2012, atbilstoši to raksturlielumiem ir 5 tipi:
               
                  A tips– piekares ierīces ar vienu vai vairākiem nekustīgiem piekares punktiem un ar nepieciešamību pēc atbalsta punktiem vai stiprinājuma elementiem piestiprināšanai pie konstrukcijas;
               
                  B tips– piekares ierīce ar vienu vai vairākiem nekustīgiem piekares punktiem bez nepieciešamības pēc atbalsta punktiem vai stiprinājuma elementiem piestiprināšanai pie konstrukcijas;
               
                  C tips– piekares ierīces ar horizontālām elastīgām trosēm;
               
                  D tips– piekares ierīces ar horizontālām, nekustīgām sliedēm;
               
                  E tips– piekares ierīce izmantošanai uz horizontālām virsmām, kuru darbības pamatā ir tikai masa un berze starp ierīci un virsmu (pašsvara ierīce).
            
         
               (8)
            
            
               Pārbaudījusi standartu EN 795:2012, Komisija konstatēja, ka tikai B un E tipa piekares ierīces ir mobilas piekares ierīces, ko nav paredzēts atstāt pastāvīgi piestiprinātas konstrukcijai, un tāpēc tās ir individuālie aizsardzības līdzekļi, uz kuriem attiecas Direktīva 89/686/EEK.
            
         
               (9)
            
            
               Notika apspriešanās ar Eiropas standartizācijas organizācijām, Eiropas ieinteresēto personu organizācijām, kuras saņem Savienības finansējumu, un individuālo aizsardzības līdzekļu darba grupu,
            
         IR PIEŅĒMUSI ŠO LĒMUMU.
   1. pants
   Atsauci uz standartu EN 795:2012 “Individuālie aizsarglīdzekļi kritienu novēršanai no augstuma. Piekares ierīces” publicē Eiropas Savienības Oficiālajā Vēstnesī ar ierobežojumu, kas izklāstīts pielikumā.
   2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2015. gada 24. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 399, 30.12.1989., 18. lpp.
   
   
      (2)  OV L 316, 14.11.2012., 12. lpp.
   
   
      PIELIKUMS
      
         EIROPAS SASKAŅOTO STANDARTU NOSAUKUMU UN ATSAUČU PUBLIKĀCIJA SASKAŅĀ AR DIREKTĪVU 89/686/EEK
      
      
                  ESO (1)
                  
               
               
                  Saskaņotā standarta nosaukums un atsauces numurs
                  (un atsauces dokuments)
               
               
                  Pirmo reizi publicēts OV
                  
               
               
                  Aizstātā standarta numurs
               
               
                  Aizstātā standarta atbilstības pieņēmuma beigu datums
                  1. piezīme
               
            
                  CEN
               
               
                  EN 795:2012
                  Individuālie aizsarglīdzekļi kritienu novēršanai no augstuma. Piekares ierīces
               
               
                  Publicēts pirmo reizi
               
               
                  EN 795:1996
               
               
                   
               
            
                  
                     Uzmanību! Šī publikācija neattiecas uz šādām ierīcēm:
                  
                              —
                           
                           
                              A tips (piekares ierīces ar vienu vai vairākiem nekustīgiem atbalsta punktiem un ar nepieciešamību pēc atbalsta punktiem vai stiprinājuma elementiem piestiprināšanai pie konstrukcijas), kas minēts 3.2.1., 4.4.1. un 5.3. punktā;
                           
                        
                              —
                           
                           
                              C tips (piekares ierīces ar horizontālām, elastīgām trosēm), kas minēts 3.2.3., 4.4.3. un 5.5. punktā;
                           
                        
                              —
                           
                           
                              D tips (piekares ierīces ar horizontālām, nekustīgām sliedēm), kas minēts 3.2.4, 4.4.4. un 5.6. punktā;
                           
                        
                              —
                           
                           
                              jebkura minēto tipu kombinācija.
                           
                        Attiecībā uz A, C un D tipu šī publikācija neattiecas uz 4.5., 5.2.2., 6. un 7. punktu, A un ZA pielikumu.
                  Tādēļ uz iepriekšminētajām iekārtām neattiecas pieņēmums par atbilstību Direktīvas 89/686/EEK noteikumiem, jo tās nav uzskatāmas par individuālajiem aizsardzības līdzekļiem.
               
            
                  
                     Piezīme.
                  
               
               
                  Parasti atbilstības pieņēmuma beigu datums ir atsaukšanas datums (“dow” – date of withdrawal), ko noteikusi Eiropas standartizācijas organizācija, bet standartu lietotājiem jāievēro, ka dažos izņēmuma gadījumos var būt citādi.
               
            
         (1)  ESO: Eiropas standartizācijas organizācija:
      
                  —
               
               
                  
                     CEN: Avenue Marnix 17, B-1000, Brussels, tālr. +32 2 5500811; fakss +32 2 5500819 (http://www.cen.eu)
               
            
                  —
               
               
                  
                     Cenelec: Avenue Marnix 17, B-1000, Brussels, tālr. +32 2 5196871; fakss +32 2 5196919 (http://www.cenelec.eu)
               
            
                  —
               
               
                  
                     ETSI: 650, route des Lucioles, F-06921 Sophia Antipolis, tālr.+33 492 944200; fakss +33 493 654716, (http://www.etsi.eu)